Conform unei ordonanțe adoptate cu o săptămână în urmă de Guvern, românii vor încasa 500 de lei de la stat. Este vorba despre o categorie de angajați. Aceștia vor beneficia de un ajutor financiar în anumite situații.
Mai exact, salariații din cadrul autorităților și instituțiilor publice vor beneficia de decontarea sumelor necesare pentru achiziționarea ochelarilor de vedere, a lentilelor de contact ori a altor dispozitive de corecție, în limita a 500 de lei de persoană.
Noua ordonanță de urgență vine în completarea unei decizii mai vechi a Curții de Justiției a Uniunii Europene (CJUE). A fost necesară adoptarea ei pentru a proteja banii statului de „pretențiile prea mari” ale bugetarilor, arată avocat.net.
Însă, nu se precizează cum Executivul a decis ca suma de 500 de lei să fie cea limită de decontare. Angajații de la stat vor primi banii după ce vor prezenta rezultatele examenului oftalmologic.
„Autoritățile și instituțiile publice, astfel cum sunt definite la art. 2 alin. (1) pct. 30 din Legea nr. 500/2002 privind finanţele publice, cu modificările şi completările ulterioare, şi la art. 2 alin. (1) pct. 39 din Legea nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, vor deconta lucrătorilor care folosesc în mod obişnuit un echipament cu ecran de vizualizare pe o durată semnificativă a timpului normal de lucru, achiziția de dispozitive de corecţie speciale, în limita sumei de 500 lei/persoană.
Lucrătorii din cadrul autorităților și instituțiilor publice beneficiază de dreptul prevăzut la alin. (1) în baza rezultatelor examenului oftalmologic, care atestă faptul că pentru desfășurarea activității este necesară folosirea de dispozitive de corecție speciale, respectiv că este necesară modificarea celor utilizate la momentul examinării”, se arată în OUG nr. 53/2024.
O altă modificare a fost făcută prin utilizarea verbului „vor” (deconta) în loc de „pot” (deconta), pentru a nu mai lăsa loc de interpretări. Prin urmare, obligația va fi respectată de autoritățile și instituțiile publice. Urmează ca la finalul lunii iunie, Guvernul să anunțe printr-o hotărâre un set de norme de aplicare referitoare la respectivele decontări.
Deși normele privind obligația angajatorilor de a suporta aceste cheltuieli nu sunt noi, mulți salariați au aflat despre această posibilitatea la finalul anului trecut după o decizie de la Curtea de Justiţie a Uniunii Europene (CJUE) într-o speță din România.
În privința salariaților din mediul privat se procedează urmărind recomandările medicului de medicina muncii. De asemenea, angajatul va merge la consultul oftalmologic și apoi poate solicita decontarea, prezentând factura și recomandarea medicului.
Decontarea în mediul privat este diferită, totuși, din perspectivă fiscală, arată sursa citată. Nu este clar ce sumă ar trebui să acopere angajatorii și nici în ce condiții.